
Nr.6321  din  24 octombrie 2022
REFERAT DE APROBARE

la proiectul de hotărâre privind prelungirea Contractului de închiriere nr. 1.555 din 14 aprilie 2003 dintre Comuna Vulcana-Băi și A.F. MOREANU D. Ion
          Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 
a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse, normă consolidată și de  prevederile art. 136 alin.(2) din Codul administrativ.
Am iniţiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare prelungirea Contractului de închiriere nr. 1.555 din 14 aprilie 2003 dintre Comuna Vulcana-Băi și A.F. MOREANU D. Ion.

Sediul materiei privind această capacitate a Consiliului Local îl reprezintă:
a) art. 15 alin. (2), art. 120 alin. (1) și art. 121 alin. (1) și alin. (2) din Constituția României, republicată;

b) art. 3, art. 4 și art. 6 paragraful 1 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2), art. 1255 și art.1256, art.1777 – art. 1823  din Legea nr. 287/2009 privind Codul civil, republicată, cu modificările ulterioare;

d) art. 6 – art. 13, art.75, art. 84-85, art. 95 alin.(2), art. 96, art. 98, art. 105 alin.(1), art. 106, art. 110, art. 129 alin.(1), alin.(2) lit. c), coroborat cu alin.(6) lit. b)  din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

e) art. 28 alin. (3) din Legea nr. 273/2006 privind finanţele publice locale, cu modificările și completările ulterioare; 

 f)  Încheierea Judecătoriei Pucioasa din 20 octombrie 2020, în dosarul nr. 2111/283/2020 privind validarea mandatelor consilierilor locali, declarați aleși la 27 septembrie 2020;

 g) Ordinul prefectului Județului Dâmbovița privind constatarea îndeplinirii condițiilor legale de constituire ale Consiliului Local al comunei Vulcana-Băi, nr. 560 din 26 octombrie 2020;

h) Hotărârea Consiliului Local al comunei Vulcana-Băi nr. 77 din 26 noiembrie 2020 privind prelungirea Contractului de închiriere nr. 3.995 din 28 noiembrie 2002 dintre Comuna Vulcana-Băi și Societatea Farmaceutică „Speranța” S.R.L.;

    i) Hotărârea Consiliului Local nr. 48 din 28 septembrie 2020 privind aprobarea Regulamentului cuprinzând măsurile metodologice, organizatorice, termenele și circulația proiectelor de hotărâre cu caracter normativ care se supun adoptării  Consiliului local al Comunei VULCANA-BĂI;

    j) Hotărârea Consiliului Local nr. 11 din 22 februarie 2022 privind aprobarea Regulamentului de organizare și funcționare a Consiliului Local al Comunei Vulcana-Băi;

k) Actul adițional nr. 8 din 28 noiembrie 2018 la contractul de închiriere nr. 3995 din 28 noiembrie 2002, semnat între Comuna Vulcana-Băi și Societatea Farmaceutică „Speranța” S.R.L.;

l) Hotărârea Consiliului Local nr. 68 din 26 septembrie 2022 privind alegerea președintelui și a potențialului președinte de ședință pentru durata ședinței următoare.

Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite compartimentului  achiziții publice din aparatul de specialitate al primarului comunei în vederea analizării şi întocmirii raportului de specialitate şi  COMISIEI DE SPECIALITATE A, în domeniile: comuna Vulcana-Băi, organizarea proprie, precum și organizarea și funcționarea aparatului de specialitate al primarului, ale instituțiilor publice, ale societăților de interes local, dezvoltarea economico-socială și administrarea domeniului public și privat ale comunei
Deși l-am invocat în sediul materiei, vă rog să-mi permiteți să enunț art. 297 alin.(1) și o parte din art. 349-353  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare
„Art. 297. -  (1) Autorităţile prevăzute la art. 287 decid, în condiţiile legii, cu privire la modalităţile de exercitare a dreptului de proprietate publică, respectiv:  

   a) darea în administrare;  

   b) concesionarea;  

   c) închirierea;  

   d) darea în folosinţă gratuită.     
ARTICOLUL 349

Conţinutul actului prin care se realizează darea în folosinţă gratuită

    Hotărârea Guvernului sau a consiliului judeţean, respectiv a Consiliului General al Municipiului Bucureşti sau a consiliului local al comunei, al oraşului sau al municipiului, după caz, prin care se aprobă darea în folosinţă gratuită va cuprinde următoarele:  

   a) datele de identificare a bunului şi valoarea de inventar a acestuia;  

   b) în cazul bunurilor cu regim special, indicarea reglementărilor legale specifice privind paza şi protecţia;  

   c) destinaţia bunului;  

   d) durata pentru care se acordă folosinţa gratuită;  

   e) termenul la care se va realiza predarea-primirea materială a bunului;  

   f) obligaţiile instituţiei de utilitate publică beneficiară;  

   g) entitatea care suportă cheltuielile de întreţinere a bunului, potrivit destinaţiei sale;  

   h) modalităţi de angajare a răspunderii şi sancţiuni.

ARTICOLUL 350

Obligaţii

   (1) Autorităţile prevăzute la art. 287 au următoarele obligaţii:  

   a) să verifice modul în care sunt respectate condiţiile de folosinţă stabilite prin actul de dare în folosinţă gratuită şi prin lege;  

   b) să solicite încetarea folosinţei gratuite şi restituirea bunului, atunci când interesul public legitim o impune.  

   (2) Titularul dreptului de folosinţă gratuită are următoarele obligaţii:  

   a) să folosească bunul potrivit destinaţiei în vederea căreia i-a fost acordată folosinţa gratuită;  
   b) să prezinte, anual, autorităţilor prevăzute la art. 287, rapoarte privind activitatea de utilitate publică desfăşurată, gradul de implementare la nivelul colectivităţii, precum şi prognoze şi strategii pentru perioada următoare;  

   c) să permită accesul autorităţilor prevăzute la art. 287 pentru efectuarea controlului asupra bunurilor;  

   d) să nu modifice bunul, în parte ori în integralitatea lui;  

   e) la încetarea folosinţei gratuite, să restituie bunul în starea în care l-a primit, în afară de ceea ce a pierit sau s-a deteriorat din cauza vechimii, şi liber de orice sarcini.

ARTICOLUL 351

Alte obligaţii

   (1) Folosinţa dobândită în baza actului prevăzut la art. 349 nu poate fi transmisă, nici oneros şi nici cu titlu gratuit, unei alte persoane.  

   (2) Titularul dreptului de folosinţă gratuită are obligaţia de a informa autorităţile prevăzute la art. 287 cu privire la orice tulburare adusă dreptului de proprietate publică, precum şi la existenţa unor cauze sau iminenţa producerii unor evenimente de natură să conducă la imposibilitatea exploatării bunului.

ARTICOLUL 352

Sancţiuni  A se vedea şi Codul administrativ din 03/07/2019.

   (1) Constituie contravenţii la dispoziţiile prezentei secţiuni, dacă nu sunt săvârşite în astfel de condiţii încât să fie considerate, potrivit legii penale, infracţiuni:  

   a) încălcarea prevederilor art. 350 alin. (2);  

   b) încălcarea prevederilor art. 351 alin. (1).  

   (2) Contravenţiile prevăzute la alin. (1) lit. a) se sancţionează cu amendă de la 5.000 lei la 15.000 lei.  

   (3) Contravenţiile prevăzute la alin. (1) lit. b) se sancţionează cu amendă de la 5.000 lei la 10.000 lei.  

   (4) Constatarea contravenţiilor şi aplicarea sancţiunilor se fac de către persoane împuternicite de structurile cu atribuţii de control.  

   (5) Contravenţiilor prevăzute în prezentul articol le sunt aplicabile dispoziţiile Ordonanţei Guvernului nr. 2/2001, cu modificările şi completările ulterioare.

Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului privind privind prelungirea Contractului de închiriere nr. 1.555 din 14 aprilie 2003 dintre Comuna Vulcana-Băi și A.F. MOREANU D. Ion. proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații.
PRIMARUL COMUNEI VULCANA-BĂI,
                                                            Emil DRĂGHICI
